Ettepanek: NÕUKOGU OTSUS, mille kohaselt lubatakse Tšehhi Vabariigil ja Poolal kohaldada erimeetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 5 /* COM/2013/0116 final - 2013/0069 (NLE) */





SELETUSKIRI 1. ETTEPANEKU TAUST Ettepaneku põhjused ja eesmärgid 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi, edaspidi „käibemaksudirektiiv”) artikli 395 lõike 1 kohaselt võib nõukogu komisjoni ettepaneku põhjal ühehäälselt lubada liikmesriigil kohaldada erimeetmeid, millega tehakse erand kõnealuse direktiivi sätetest, et lihtsustada käibemaksu kogumise menetlust või hoida ära teatavat liiki maksudest kõrvalehoidumist või maksustamise vältimist. Komisjonis vastavalt 26. septembril 2011. aastal ja 8. juunil 2012. aastal registreeritud kirjaga on Tšehhi Vabariik ja Poola taotlenud luba kohaldada meetmeid, millega tehakse erand käibemaksudirektiivi artiklist 5. Tšehhi Vabariik täiendas 5. novembril 2012. aastal registreeritud kirjaga oma esialgset taotlust, nõustudes Poola taotluses esitatud teatavate lisatingimustega. Komisjon teavitas 5. detsembri 2012. aasta kirjaga käibemaksudirektiivi artikli 395 lõike 2 kohaselt teisi liikmesriike Tšehhi Vabariigi ja Poola taotlusest. Komisjon teatas 10. detsembri 2012. aasta kirjaga Tšehhi Vabariigile ja Poolale , et tal on taotluse hindamiseks kogu vajalik teave. Üldine taust Selleks et hõlbustada maanteetransporti Tšehhi Vabariigi ja Poola vahel ning reguleerida maanteeinfrastruktuuri ehitust ja hooldust Tšehhi–Poola riigipiiril, on mõlemad riigid leppinud kokku, et sõlmitakse leping Tšehhi–Poola riigipiiril asuvate sildade ehituse ja hoolduse ning ühiste maanteelõikude hoolduse kohta. Kõnealuse lepingu eelnõu hõlmab hõlbustamismeetmeid, millega tehakse erand käibemaksudirektiivist seoses territoriaalsuse põhimõttega. Kooskõlas lepingu eelnõuga jaguneks vastutus piirisildade ja ühiste teelõikude hoolduse eest Tšehhi Vabariigi ja Poola vahel vastavalt lepingu A lisale. Tšehhi Vabariik ja Poola vastutaksid piirisildade ja ühiste teelõikude ehituse ja järgneva hoolduse eest vastavalt lepingu B lisale. Seoses lepingu A ja B lisa kohaste piirisildade ja ühiste teelõikude ehituseks või hoolduseks ettenähtud kaubatarnete või teenuste osutamise ja ühendusesiseselt soetatavate kaupadega käsitatakse kõnealuseid sildu ja ühiseid teelõike ning nende ehitusplatse käibemaksuga maksustamise eesmärgil selle riigi territooriumil olevana, kes vastutab lepingu A ja B lisa kohaselt vastavate sildade ja teelõikude ehituse ja hoolduse eest. Tavaeeskirjade kohaselt tuleks vastavalt käibemaksudirektiivis sätestatud territoriaalsuse põhimõttele kohaldada Tšehhi Vabariigis tarnitavate kaupade ja osutatavate teenuste ning ühendusesiseselt soetatavate kaupade suhtes Tšehhi Vabariigis kehtivat käibemaksu. Samamoodi tuleks Poolas tarnitavate kaupade ja osutatavate teenuste ja ühendusesiseselt soetatavate kaupade suhtes kohaldada Poolas kehtivat käibemaksu. Kõnealuste sätete kohaldamine tähendaks, et iga töö tuleks jaotada osadeks vastavalt sellele, kas see teostatakse Tšehhi Vabariigi või Poola territooriumil. Tšehhi Vabariik ja Poola leiavad, et kõnealuste eeskirjade kohaldamine tooks kõnealuseid töid teostavatele ettevõtjatele kaasa suuri maksuprobleeme. Lepingu eelnõus sätestatud maksueeskirju, mille suhtes kohaldatakse käesolevat eranditaotlust, peavad kõnealused riigid õigustatuks ja leiavad, et need leevendavad asjaomastel ettevõtete halduskoormust. Komisjon nõustub, et kõnealusel juhul muudab ehituse ja hoolduse ühtne maksustamine asjaomastele ettevõtjatele maksueeskirjade järgimise lihtsamaks kui tavapäraste eeskirjade rakendamine. Ettepaneku valdkonnas kehtivad õigusnormid Nõukogu on mitmel korral lubanud liikmesriikidel teha erandi territoriaalsuse põhimõttest piirialadel elluviidavate transpordiinfrastruktuuriga seotud projektide puhul. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Konsulteerimine huvitatud isikutega Ei kohaldata. Eksperdiarvamuste kogumine ja kasutamine Välisekspertide arvamusi ei olnud vaja kasutada. Mõju hindamine Otsuse ettepaneku eesmärk on lihtsustada käibemaksumenetlust seoses Tšehhi Vabariigi ja Poola vaheliste sildade ja ühiste teelõikude ehituse ja hooldusega ning seepärast võib sellel olla positiivne majanduslik mõju. Mõju on igal juhul piiratud erandi kitsa kohaldamisala tõttu. 3. ETTEPANEKU ÕIGUSLIK KÜLG Kavandatud meetmete kokkuvõte Luba Tšehhi Vabariigile ja Poolale teha erand käibemaksu territoriaalsest kohaldatavusest seoses kõnealuste riikide piirisildade ja ühiste teelõikude ehituse ja hooldusega. Õiguslik alus Käibemaksudirektiivi artikkel 395. 4. MÕJU EELARVELE Ettepanek ei mõjuta ELi eelarvet. 2013/0069 (NLE) Ettepanek: NÕUKOGU OTSUS, mille kohaselt lubatakse Tšehhi Vabariigil ja Poolal kohaldada erimeetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 5 EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,[1] eriti selle artikli 395 lõiget 1, võttes arvesse Euroopa Komisjoni ettepanekut ning arvestades järgmist: (1) Komisjonis 26. septembril 2011. aastal ja 5. novembril 2012. aastal registreeritud kirjadega on Tšehhi Vabariik ning 8. juunil 2012. aastal registreeritud kirjaga on Poola taotlenud luba kohaldada erimeetmeid, millega tehakse erand direktiivi 2006/112/EÜ sätetest seoses kõnealuse kahe liikmesriigi vaheliste piirisildade ja ühiste teelõikude ehituse ja hooldusega. (2) Vastavalt direktiivi 2006/112/EÜ artikli 395 lõikele 2 teavitas komisjon 5. detsembri 2012. aasta kirjaga teisi liikmesriike Tšehhi Vabariigi ja Poola taotlusest. Komisjon teatas 10. detsembri 2012. aasta kirjaga Tšehhi Vabariigile ja Poolale, et tal on taotluste hindamiseks kogu vajalik teave. (3) Erimeetmete eesmärk seoses I lisas loetletud piirisildade ja ühiste teelõikude hoolduseks ning II lisas loetletud piirisildade ehituseks ja järgnevaks hoolduseks ettenähtud kaubatarnete või teenuste osutamise ja ühendusesiseselt soetatavate kaupadega on sildade ja ühiste teelõikude ning nendega seotud ehitusplatside käsitamine täielikult kas Tšehhi Vabariigi või Poola territooriumile kuuluvana vastavalt lepingule, mis kõnealused liikmesriigid sõlmivad Tšehhi Vabariigi ja Poola piiril asuvate piirisildade ja ühiste teelõikude ehituse ja hoolduse kohta. (4) Erimeetmete puudumisel tuleks iga tarnitud kauba, osutatud teenuse või ühendusesiseselt soetatud kauba maksustamisel teha kindlaks, kas maksustamise koht on Tšehhi Vabariik või Poola. Tšehhi Vabariigi territooriumil tehtud, piirisilla ja ühiste teelõikudega seotud töö suhtes tuleks kohaldada Tšehhi Vabariigis kehtivat käibemaksu, samal ajal kui Poolas tehtud töö suhtes tuleks kohaldada Poolas kehtivat käibemaksu. (5) Seega on erandi eesmärk hõlbustada piirisildade ja ühiste teelõikude remondi- ja hooldustööde käibemaksustamist. (6) Erandil ei ole kahjulikku mõju käibemaksust laekuvatele liidu omavahenditele, ON VASTU VÕTNUD KÄESOLEVA OTSUSE: Artikkel 1 Sellise lepingu jõustumise korral, mis Tšehhi Vabariik ja Poola sõlmivad käesoleva otsuse I lisas loetletud Tšehhi Vabariigi ja Poola riigipiiril asuvate piirisildade ja ühiste teelõikude hoolduse kohta ning käesoleva otsuse II lisas loetletud Tšehhi Vabariigi ja Poola riigipiiril asuvate piirisildade ehituse ja järgneva hoolduse kohta, lubatakse Tšehhi Vabariigil ja Poolal käesolevaga vastavalt artiklitele 2 ja 3 kohaldada meetmeid, millega tehakse erand direktiivist 2006/112/EÜ seoses kõnealuste piirisildade ja ühiste teelõikude (mis kõik asuvad osaliselt Tšehhi Vabariigi ja osaliselt Poola territooriumil) ehituse ja hooldusega. Artikkel 2 Erandina direktiivi 2006/112/EÜ artiklist 5 käsitatakse piirisildu ja ühiseid teelõike, mille ehitamise ja hooldamise eest vastutab Tšehhi Vabariik, ning vajaduse korral ka vastavat ehitusplatsi, mis asuvad Poola territooriumil, kõnealuste sildade ja ühiste teelõikude ehitus- ja hooldustöödeks tarnitud kaupade ja osutatud teenuste ning ühendusesiseselt soetatud kaupade maksustamisel Tšehhi Vabariigi territooriumi osana. Artikkel 3 Erandina direktiivi 2006/112/EÜ artiklist 5 käsitatakse piirisildu ja ühiseid teelõike, mille ehitamise ja hooldamise eest vastutab Poola, ning vajaduse korral ka vastavat ehitusplatsi, mis asuvad Tšehhi Vabariigi territooriumil, kõnealuste sildade ja ühiste teelõikude ehitus- ja hooldustöödeks tarnitud kaupade ja osutatud teenuste ning ühendusesiseselt soetatud kaupade maksustamisel Poola territooriumi osana. Artikkel 4 Käesolev otsus on adresseeritud Tšehhi Vabariigile ja Poola Vabariigile. Brüssel, Nõukogu nimel eesistuja I LISA Tšehhi Vabariik vastutab Tšehhi–Poola piiril asuvate järgmiste piirisildade ja ühiste teelõikude hoolduse eest: (1) sild üle Olecka Potoki (Oleška) jõe Jasnowice ja Bukoveci vahel I piirialal, piirimärkide 12/6 ja I/13 vahel, (2) sild (Wolności/Svobody) üle Olza (Olše) jõe Cieszyni ja Český Těšíni vahel I piirialal, piirimärkide I/86/ ja 86/1 vahel, (3) sild (Przyjaźni/Družby) üle Olza (Olše) jõe Cieszyni ja Český Těšíni vahel I piirialal, piirimärkide 87/2 ja I/88 vahel, (4) sild üle Piotrówka Potoki (Petrůvka) jõe Gołkowice ja Závada vahel I piirialal, piirimärkide I/156 ja 156/1 vahel, (5) sild üle Odra (Oder) jõe Chałupki ja Bohumíni vahel (vana silla betoonosa) II piirialal, piirimärkide 7/4 ja 7/5 vahel, (6) sild üle Odra (Oder) jõe Chałupki ja Bohumíni vahel (uus sild) II piirialal, piirimärkide 8/1 ja 8/2 vahel, (7) sild üle Opawa (Opava) jõe Wiechowice ja Vávrovice vahel II piirialal, piirimärkide 71/4 ja II/72 vahel, (8) sild üle Opawa (Opava) jõe Dzierzkowice ja Držkovce vahel II piirialal, piirimärkide 74/1 ja 74/2 vahel, (9) sild üle Opawa (Opava) jõe Branice ja Úvalno vahel II piirialal, piirimärkide 85/4 ja 85/5 vahel, (10) sild üle Opawa (Opava) jõe Krasne Pole ja Krnovi linna Krásné Loučky halduspiirkonna vahel II piirialal, piirimärkide 97/11 ja II/98 vahel, (11) sild üle Opawica (Opavice) jõe Lenarcice ja Linhartovy vahel II piirialal, piirimärkide 99/8 ja 99/9 vahel, (12) sild üle Oleśnica Potoki (Olešnice) jõe Podlesie ja Ondřejovice (spordiväljaku juures) vahel II piirialal, piirimärkide 155/3a ja 155/3b vahel, (13) sild üle Oleśnica Potoki (Olešnice) jõe Podlesie ja Ondřejovice (Rejvízi tee ühinemiskohas) vahel II piirialal, piirimärkide 155/9 ja 155/10 vahel, (14) sild üle Oleśnica Potoki (Olešnice) jõe Podlesie ja Ondřejovice (Ondřejovice masinatehase juures) vahel II piirialal, piirimärkide 157/8 ja II/158a vahel, (15) sild üle Orlica (Divoká Orlice) jõe Niemojówi ja Bartošovice v Orlických horáchi vahel III piirialal, piirimärkide III/102 ja III/103 vahel, (16) sild üle Orlica (Divoká Orlice) jõe Mostowice ja Orlické Záhoří vahel III piirialal, piirimärkide III/113 ja III/114 vahel, (17) sild üle Orlica (Divoká Orlice) jõe Lasówka ja Orlické Záhoří (Bedřichovka katastripiirkond) vahel III piirialal, piirimärkide 117/8 ja III/118 vahel, (18) sild üle Lubota Potoki (Oldřichovský potok) jõe Kopaczówi ja Oldřichov na Hranicíchi vahel IV piirialal, piirimärkide IV/144/ ja 144/1 vahel, (19) sild üle Lubota Potoki (Oldřichovský potok) jõe Porajówi ja Hrádek nad Nisou vahel IV piirialal, piirimärkide 145/16 ja IV/146 vahel, (20) tee Leszna Górna ja Horní Lištná vahel I piirialal, piirimärkide I/60 ja 60/3a, 60/3b vahel, pikkus 0,333 km, (21) tee Chałupki ja Šilheřovice vahel II piirialal, piirimärkide 11/4a, 11/4b ja II/12 vahel, pikkus 0,671 km, (22) tee Kopaczów ja Oldřichov na Hranicíchi vahel IV piirialal, piirimärkide IV/142 ja 142/14a, 142/14b vahel, pikkus 0,867 km. Poola vastutab Tšehhi–Poola piiril asuvate järgmiste piirisildade ja ühiste teelõikude hoolduse eest: (1) sild üle Olza (Olše) jõe Cieszyni ja Chotěbuzi vahel I piirialal, piirimärkide 91/3 ja 91/4 vahel, (2) sild üle Odra (Oder) jõe Chałupki ja Bohumíni vahel (vana silla terasest osa) II piirialal, piirimärkide 7/4 ja 7/5 vahel, (3) sild üle Strachowicki Potoki (Strahovický potok) jõe Krzanowice ja Rohovi vahel II piirialal, piirimärkide 35/12 ja 35/13 vahel, (4) sild üle Opawa (Opava) jõe Boboluszki ja Skrochovice vahel II piirialal, piirimärkide 81/8 ja 81/9 vahel, (5) sild üle Opawica (Opavice) jõe Chomiąża ja Chomýži vahel II piirialal, piirimärkide II/96 ja 96/1 vahel, (6) sild üle Wielki Potoki (potok Hrozová) jõe Pielgrzymówi ja Pelhřimovy vahel II piirialal, piirimärkide 108/2 ja 108/3 vahel, (7) sild üle Ciekłec Potoki (potok Hrozová) jõe Równe ja Slezské Rudoltice vahel II piirialal, piirimärkide 110/7 ja 110/8 vahel, (8) sild (võlvitud truup) üle Graniczny Potoki (Hraniční potok) jõe Trzebina ja Bartultovice vahel II piirialal, piirimärkide II/135 ja 135/1 vahel, (9) sild (võlvitud truup) üle Łużyca Potoki (Lužický potok) jõe Czerniawa Zdrój ja Nove Mesto pod Smrkemi vahel IV piirialal, piirimärkide 66/23 ja IV/67 vahel, (10) tee Puńcówi ja Kojkovice u Třince vahel I piirialal, piirimärkide I/65a, I/65b ja I/67a, I/67b vahel, pikkus 0,968 km. (11) tee Chałupki/Rudyszwałdi ja Šilheřovice vahel II piirialal, piirimärkide II/12 ja 12/8 vahel, pikkus 0,917 km. Piirisildade ja ühiste teelõikude asukoha kindlakstegemiseks kasutatavate piiritähiste arv vastab piiridokumentatsioonile, mis on koostatud Tšehhi Vabariigi ja Poola Vabariigi vahel Prahas 17. jaanuaril 1995. aastal ühiste riigipiiride kohta sõlmitud lepingu artikli 10 lõike 4 kohaselt. II LISA Tšehhi Vabariik vastutab Tšehhi–Poola piiril asuvate järgmiste piirisildade ehituse ja järgneva hoolduse eest: (1) sild (jalakäijate ja sportlaste sild) üle Olza (Olše) jõe Cieszyni ja Český Těšíni vahel I piirialal, piirimärkide I/85/ ja 84/4 vahel, (2) sild (jalakäijate sild raudteesilla juures) üle Olza (Olše) jõe Cieszyni ja Český Těšíni vahel I piirialal, piirimärgi 88/7 juures, (3) sild (jalakäijate sild) üle Olza (Olše) jõe Olza ja Bohumíni linna Kopytovi halduspiirkonna vahel I piirialal, piirimärkide I/182/ ja 182/1 vahel, (4) sild üle Orlica (Divoká Orlice) jõe Niemojówi ja Bartošovice v Orlických horáchi vahel III piirialal, piirimärgi 101/32 juures, (5) sild (jalakäijate sild) üle Orlica (Divoká Orlice) jõe Poniatówi ja Bartošovice v Orlických horáchi (Neratovi katastripiirkond) vahel III piirialal, piirimärgi III/106 juures, (6) sild (jalakäijate sild) üle Orlica (Divoká Orlice) jõe Rudawa ja Bartošovice v Orlických horáchi (Podlesí katastripiirkond) vahel III piirialal, piirimärkide 107/9 ja 107/10 vahel. Poola vastutab Tšehhi–Poola piiril asuvate järgmiste piirisildade ehituse ja järgneva hoolduse eest: (1) sild (Euroopa jalakäijate sild) üle Olza (Olše) jõe Cieszyni ja Český Těšíni vahel I piirialal, piirimärgi I/87 juures, (2) sild (jalakäijate sild) üle Olza (Olše) jõe Hażlach-Pogwizdówi ja Karviná linna Louky nad Olší halduspiirkonna vahel I piirialal, piirimärkide 98/6 ja I/99 vahel, (3) sild (jalakäijate sild) üle Opawica (Opavice) jõe Chomiąża ja Chomýži vahel II piirialal, piirimärkide 95/2 ja 95/3 vahel, (4) sild (jalakäijate sild) üle Orlica (Divoká Orlice) jõe Niemojówi ja Bartošovice v Orlických horáchi (Vrchní Orlice katastripiirkond) vahel III piirialal, piirimärkide III/104 ja 104/1 vahel. (5) sild (jalakäijate sild) üle Orlica (Divoká Orlice) jõe Rudawa ja Bartošovice v Orlických horáchi (Nová Vesi katastripiirkond) vahel III piirialal, piirimärkide 108/2 ja 108/3 vahel. Piirisildade asukoha kindlakstegemiseks kasutatavate piiritähiste arv vastab piiridokumentatsioonile, mis on koostatud Tšehhi Vabariigi ja Poola Vabariigi vahel Prahas 17. jaanuaril 1995. aastal ühiste riigipiiride kohta sõlmitud lepingu artikli 10 lõike 4 kohaselt. [1] ELT L 347, 11.12.2006, lk 1.